History of the Later Han/卷85

卷八十五　　東夷列傳第七十五

夫余　挹婁　高句驪　東沃沮　濊　三韓　倭

《王制》雲：「東方曰夷. 」夷者，柢也，言仁而好生，萬物柢地而出. 故天性柔順，易以道禦，至有君子、不死之國焉. 夷有九種，曰畎夷、于夷、方夷、黃夷、白夷、赤夷、玄夷、風夷、陽夷. 故孔子欲居九夷也.

昔堯命羲仲宅C868夷，曰暘谷，蓋日之所出也. 夏後氏太康失德，夷人始畔. 自少康已後，世服王化，遂賓于王門，獻其樂舞. 桀為暴虐，諸夷內侵，殷湯革命，伐而定之. 至於仲丁，藍夷作寇. 自是或服或畔，三百餘年. 武乙衰敝，東夷浸盛，遂分遷淮、岱，漸居中土.

及武王滅紂，肅慎來獻石{奴}、B16E矢. 管、蔡畔周，乃招誘夷狄，周公征之，遂定東夷. 康王之時，肅慎複至. 後徐夷僭號，乃率九夷以伐宗周，西至河上. 穆王畏其方熾，乃分東方諸侯，命徐偃王主之. 偃王處潢池東，地方五百里，行仁義，陸地而朝者三十有六國. 穆王后得驥騄之乘，乃使造父禦以告楚，令伐徐，一日而至. 於是楚文王大舉兵而滅之. 偃王仁而無權，不忍鬥其人，故致於敗. 乃北走彭城武原縣東山下，百姓隨之者以萬數，因名其山為徐山. 厲王無道，淮夷入寇，王命虢仲征之，不克，宣王複命召分伐而平之. 及幽王淫亂，四夷交侵，至齊桓修霸，攘而卻焉. 及楚靈會申，亦來豫盟. 後越遷琅邪，與共征戰，遂陵暴諸夏，侵滅小邦.

秦並六國，其淮、泗夷皆散為民戶. 陳涉起兵，天下崩潰，燕人衛滿避地朝鮮，因王其國. 百有餘歲，武帝滅之，於是東夷始通上京. 王莽篡位，貊人寇邊. 建武之初，複來朝貢. 時遼東太守祭肜威讋北方，聲行海表，於是濊、貊、D9C1、韓，萬里朝獻，故章、和已後，使聘流通. 逮永初多難，始入寇鈔；桓、靈失政，漸滋曼焉.

自中興之後，四夷來賓，雖時有乖畔，而使驛不絕，故國俗風土，可得略記. 東夷率皆土著，憙飲酒歌舞，或寇弁衣錦，器用俎豆. 所謂中國失禮，求之四夷者也. 幾蠻、夷、戎、狄總名四夷者，猶公、侯、伯、子、男皆號諸侯雲.

夫餘國，在玄菟北千里. 南與高句驪，東與挹婁，西與鮮卑接，北有弱水. 地方二千里，本濊地也.

初，北夷索離國王出行，其待兒于後{任女}身，王還，欲殺之. 侍兒曰：「前見天上有氣，大如雞子，來降我，因以有身. 」王囚之，後遂生男. 王令置於豕牢，豕以口氣噓之，不死. 複徙于馬蘭，馬亦如之. 王以為神，乃聽母收養，名曰東明. 東明長而善射，王忌其猛，複欲殺之. 東明奔走，南至掩B44B水，以弓擊水，魚鱉皆聚浮水上，東明乘之得度，因至夫余而王之焉. 於東夷之域，最為平敞，土宜五穀. 出名馬、赤玉、貂豽，大珠如酸棗. 以員柵為城，有宮室、倉庫、牢獄. 其人粗大強勇而謹厚，不為寇鈔. 以弓矢刀矛為兵. 以六畜名官，有馬加、牛加、狗加，其邑落皆主屬諸加，食飲用俎豆，會同拜爵洗爵，揖讓升降. 以臘月祭天，大會連日，飲食歌舞，名曰「迎鼓」. 是時斷刑獄，解囚徒. 有軍事亦祭天，殺牛，以蹄占其吉凶. 行人無晝夜，好歌吟，音聲不絕. 其俗用刑嚴急，被誅者皆沒其家人為奴婢. 盜一責十二. 男女淫，皆殺之，尤治惡妒婦，既殺，複屍於山上. 兄死妻嫂. 死則有槨無棺. 殺人殉葬，多者以百數. 其王葬用玉匣，漢朝常豫以玉匣付玄菟郡，王死則迎取以葬焉.

建武中，東夷諸國皆來獻見. 二十五年，夫余王遣使奉貢，光武厚答報之，於是使命歲通. 至安帝永初五年，夫余王始將步騎七八千人寇抄樂浪，殺傷吏民，後複歸附. 永甯元年，乃遣嗣子尉仇台詣闕貢獻，天子賜尉仇台印綬金彩. 順帝永和元年，其王來朝京師，帝作黃門鼓吹、角抵戲以遣之. 桓帝延熹四年，遣使朝賀貢獻. 永康元年，王夫台將二萬余人寇玄菟，玄菟太守公孫域擊破之，斬首千餘級. 至靈帝熹平三年，複奉章貢獻. 夫餘本屬玄菟，獻帝時，其王求屬遼東雲.

挹婁，古肅慎之國也. 在夫餘東北千餘裏，東濱大海，南與北沃沮接，不知其北所極. 土地多山險. 人形似夫餘，而言語各異. 有五穀、麻布，出赤玉、好貂. 無君長，其邑落各有大人. 處於山林之間，土氣極寒，常為穴居，以深為貴，大家至接九梯. 好養豕，食其肉，衣其皮. 冬以豕膏塗身，厚數分，以禦風寒. 夏則裸袒，以尺布蔽其前後. 其人臭穢不潔，作廁於中，圜之而居. 自漢興以後，臣屬夫餘. 種眾雖少，而多勇力，處山險，又善射，發能入人目. 弓長四尺，力如弩. 矢用B16E，長一尺八寸，青石為鏃，鏃皆施毒，中人即死. 便乘船，好寇盜，鄰國畏患，而卒不能服. 東夷夫餘飲食類皆用俎豆，唯挹婁獨無，法俗最無綱紀者也.

高句驪，在遼東之東千里，南與朝鮮、濊貊，東與沃沮，北與夫餘接. 地方二千里，多大山深谷，人隨而為居. 少田業，力作不足以自資，故其俗節於飲食，而好修宮室. 東夷相傳以為夫餘別種，故言語法則多同，而跪拜曳一腳，行步皆走. 凡有五族，有消奴部、絕奴部、順奴部、灌奴部、桂婁部. 本消奴部為王，稍微弱，後桂婁部代之. 其置官，有相加、對盧、沛者、古鄒大加、主簿、優台、使者、帛衣先人. 武帝滅朝鮮，以高句驪為縣，使屬玄菟，賜鼓吹伎人. 其俗淫，皆潔淨自熹，暮夜輒男女群聚為倡樂. 好祠鬼神、社稷、零星，以十月祭天大會，名曰「東盟」. 其國東有大穴，號E831神，亦以十月迎而祭之. 其公會衣服皆錦繡，金銀以自飾. 大加、主簿皆著幘，如冠幘而無後；其小加著折風，形如弁. 無牢獄，有罪，諸加評議便殺之，沒入妻子為奴婢. 其昏姻皆就婦家，生子長大，然後將還，便稍營送終之具. 金銀財幣盡於厚葬，積石為封，亦種松柏. 其人性凶急，有氣力，習戰鬥，好寇鈔，沃沮、東濊皆屬焉.

句驪一名貊，有別種，依小水為居，因名曰小水貊. 出好弓，所謂「貊弓」是也.

王莽初，發句驪兵以伐匈奴，其人不欲行，強迫遣之，皆亡出塞為寇盜. 遼西大尹田譚追擊，戰死. 莽令其將嚴尤擊之，誘句驪侯騶入塞，斬之，傳首長安. 莽大說，更名高句驪王為下句驪侯，於是貊人寇邊愈甚. 建武八年，高句驪遣使朝貢，光武複其王號. 二十三年冬，句驪蠶支落大加戴升等萬余口詣樂浪內屬. 二十五年春，句驪寇右北平、漁陽、上穀、太原，而遼東太守祭肜以恩信招之，皆複款塞.

後句驪王宮生而開目能視，國人懷之，及長勇壯，數犯邊境. 和帝元興元年春，複入遼東，寇略六縣，太守耿夔擊破之，斬其渠帥. 安帝永初五年，宮遣使貢獻，求屬玄菟. 元初五年，複與濊貊寇玄菟，攻華麗城. 建光元年春，幽州刺史馮煥、玄菟太守姚光、遼東太守蔡諷等，將兵出塞擊之，捕斬濊貊渠帥，獲兵馬財物. 宮乃遣嗣子遂成將二千餘人逆光等，遣使詐降；光等信之，遂成因據險厄以遮大軍，而潛遣三千人攻玄菟、遼東，焚城郭，殺傷二千餘人. 於是發廣陽、漁陽、右北平、涿郡屬國三千餘騎同救之，而貊人已去. 夏，複與遼東鮮卑八千餘人攻遼隊，殺略吏人. 蔡諷等追擊於新昌，戰歿，功曹耿耗、兵曹掾龍端、兵馬掾公孫酺以身B473諷，俱歿于陣，死者百余人. 秋，宮遂率馬韓、濊貊數千騎圍玄菟. 夫余王遣子尉仇台將二萬餘人，與州郡並力討破之. 斬首五百餘級.

是歲宮死，子遂成立. 姚光上言欲因其喪發兵擊之，議者皆以為可許. 尚書陳忠曰：「宮前桀黠，光不能討，死而擊之，非義也. 宜遣吊問，因責讓前罪，赦不加誅，取其後善. 」安帝從之. 明年，遂成還漢生口，詣玄菟降. 詔曰：「遂成等桀逆無狀，當斬斷D173醢，以示百姓，幸會赦令，乞罪請降. 鮮卑、濊貊連年寇鈔，驅略小民，動以千數，而裁送數十百人，非向化之心也. 自今已後，不與縣官戰鬥而自以親附送生口者，皆與贖直，縑人四十匹，小口半之. 」

遂成死，子伯固立. 其後濊貊率服，東垂少事. 順帝陽嘉元年，置玄菟郡屯田六部. 質、桓之間，複犯遼東西安平，殺帶方令，掠得樂浪太守妻子. 建甯二年，玄菟太守耿臨討之，斬首數百級，伯固降服，乞屬玄菟雲.

東沃沮在高句驪蓋馬大山之東，東濱大海，北與挹婁、夫余，南與濊貊接. 其地東西夾，南北長，可折方千里. 土肥美，背山向海，宜五穀，善田種，有邑落長帥. 人性質直強勇，便持矛步戰. 言語、食飲、居處，衣服，有似句驪. 其葬，作大木槨，長十餘丈，開一頭為戶，新死者先假埋之，令皮肉盡，乃取骨置槨中. 家人皆共一槨，刻木如生，隨死者為數焉.

武帝滅朝鮮，以沃沮地為玄菟郡. 後為夷貊所侵，徙郡于高句驪西北，更以沃沮為縣，屬樂浪東部都尉. 至光武罷都尉官，後皆以封其渠帥，為沃沮侯. 其土迫小，介於大國之間，遂臣屬句驪. 句驪複置其中大人為使者，以相監領，責其租稅，貂、布、魚、鹽、海中食物，發美女為婢妾焉.

又有北沃沮，一名置溝婁，去南沃沮八百餘裏. 其俗皆與南同. 界南接挹婁. 挹婁人喜乘船寇抄，北沃沮畏之，每夏輒臧於岩穴，至冬船道不通，乃下居邑落. 其耆者言，嘗於海中得一布衣，其形如中人衣，而兩袖長三丈. 又於岸際見一人乘破船，頂中複有面，與語不通，不食而死. 又說海中有女國，無男人. 或傳其國有神井，窺之輒生子雲.

濊北與高句驪、沃沮，南與辰韓接，東窮大海，西至樂浪. 濊及沃沮、句驪，本皆朝鮮之地也. 昔武王封箕子於朝鮮，箕子教以禮義田蠶，又制八條之教. 其人終不相益，無門戶之閉. 婦人貞信. 飲食以籩豆. 其後四十餘世，至朝鮮侯准自稱王. 漢初大亂，燕、齊、趙人往避地者數萬口，而燕人衛滿擊破准，而自王朝鮮，傳國至孫右渠. 元朔元年，濊君南閭等畔右渠，率二十八萬口詣遼東內屬，武帝以其地為蒼海郡，數年乃罷. 至元封三年，滅朝鮮，分置樂浪、臨屯、玄菟、真番四郡. 至昭帝始元五年，罷臨屯、真番，以並樂浪、玄菟. 玄菟複徙居句驪. 自單單大領已東，沃沮、濊貊悉屬樂浪. 後以境土廣遠，複分領東七縣，置樂浪東部都尉. 自內屬已後，風俗稍薄，法禁亦浸多，至有六十餘條. 建武六年，省都尉官，遂棄領東地，悉封其渠帥為縣侯，皆歲時朝賀.

無大君長，其官有侯、邑君、三老. 耆舊自謂與句驪同種，言語法俗大抵相類. 其人性愚愨，少嗜欲，不請丐. 男女皆衣曲領. 其俗重山川，山川各有部界，不得妄相干涉. 同姓不昏. 多所忌諱，疾病死亡，輒捐棄舊宅，更造新居. 知種麻，養蠶，作綿布. 曉候星宿，豫知年歲豐約. 常用十月祭天，晝夜飲酒歌舞，名之為「舞天」. 又祠虎以為神. 邑落有相侵犯者，輒相罰，責生口牛馬，名之為「責禍」. 殺人者償死. 少寇盜. 能步戰，作矛長三丈，或數人共持之. 樂浪檀弓出其地. 又多文豹，有果下馬，海出班魚，使來皆獻之.

韓有三種：一曰馬韓、二曰辰韓、三曰弁辰. 馬韓在西，有五十四國，其北與樂浪，南與倭接，辰韓在東，十有二國，其北與濊貊接. 弁辰在辰韓之南，亦十有二國，其南亦與倭接. 凡七十八國，伯濟是其一國焉. 大者萬餘戶，小者數千家，各在山海間，地合方四千餘裏，東西以海為限，皆古之辰國也. 馬韓最大，共立其種為辰王，都目支國，盡王三韓之地. 其諸國王先皆是馬韓種人焉.

馬韓人知田蠶，作綿布. 出大栗如梨. 有長尾雞，尾長五尺. 邑落雜居，亦無城郭. 作土室，形如塚，開戶在上. 不知跪拜. 無長幼男女之別. 不貴金寶錦罽，不知騎乘牛馬，唯重瓔珠，以綴衣為飾，及縣頸垂耳. 大率皆魁頭露糸介，布袍草履. 其人壯勇，少年有築室作力者，輒以繩貫脊皮，縋以大木，歡呼為健. 常以五月田竟祭鬼神，晝夜酒會，群聚歌舞，舞輒數十人相隨，蹋地為節. 十月農功畢，亦複如之. 諸國邑各以一人主祭天神，號為「天君」. 又立蘇塗，建大木以縣鈴鼓，事鬼神. 其南界近倭，亦有文身者.

辰韓，耆老自言秦之亡人，避苦役，適韓國，馬韓割東界地與之. 其名國為邦，弓為弧，賊為寇，行酒為行觴，相呼為徒，有似秦語，故或名之為秦韓. 有城柵屋室. 諸小別邑，各有渠帥，大者名臣智，次有儉側，次有樊BD2B，次有殺奚，次有邑借. 土地肥美，宜五穀. 知蠶桑，作縑布. 乘駕牛馬. 嫁娶以禮. 行者讓路. 國出鐵，濊、倭、馬韓並從市之. 凡諸貿易，皆以鐵為貨. 俗喜歌舞、飲酒、鼓瑟. 兒生欲令其頭扁，皆押之以石.

弁辰與辰韓雜居，城郭衣服皆同，語言風俗有異. 其人形皆長大，美髮，衣服潔清. 而刑法嚴峻. 其國近倭，故頗有文身者.

初，朝鮮王准為衛滿所破，乃將其餘眾數千人走入海，攻馬韓，破之，自立為韓王. 准後滅絕，馬韓人複自立為辰王. 建武二十年，韓人廉斯人蘇馬諟等，詣樂浪貢獻. 光武封蘇馬諟為漢廉斯邑君，使屬樂浪郡，四時朝謁. 靈帝末，韓、濊並盛，郡縣不能制，百姓苦亂，多流亡入韓者.

馬韓之西，海島上有州胡國. 其人短小，髡頭，衣韋衣，有上無下. 好養牛豕. 乘船往來，貨市韓中.

倭在韓東南大海中，依山島為居，凡百余國. 自武帝滅朝鮮，使驛通於漢者三十許國，國皆稱王，世世傳統. 其大倭王居邪馬台國. 樂浪郡徼，去其國萬二千里，去其西北界拘邪韓國七千餘裏. 其地大較在會稽東冶之東，與朱崖、儋耳相近，故其法俗多同. 土宜禾稻、麻B076、蠶桑，知織績為縑布. 出白珠、青玉. 其山有丹土. 氣溫暖，冬夏生菜茹. 無牛、馬、虎、豹、羊、鵲. 其兵有矛、CF48、木弓、竹矢，或以骨為鏃. 男子皆黥面文身，以其文左右大小別尊卑之差. 其男衣皆橫幅，結束相連. 女人被發屈糸介，衣如單被，貫頭而著之；並以丹朱坌身，如中國之用粉也. 有城柵屋室. 父母兄弟異處，唯會同男女無別. 飲食以手，而用籩豆. 俗皆徒跣，以蹲踞為恭敬. 人性嗜酒. 多壽考，至百餘歲者甚眾. 國多女子，大人皆有四五妻，其餘或兩或三. 女人不淫不妒. 又俗不盜竊，少爭訟. 犯法者沒其妻子，重者滅其門族. 其死停喪十余日，家人哭泣，不進酒食，而等類就歌舞為樂. 灼骨以蔔，用決吉凶. 行來度海，令一人不櫛沐，不食肉，不近婦人，名曰「持衰」. 若在塗吉利，則雇以財物；如病疾遭害，以為持衰不謹，便共殺之.

建武中元二年，倭奴國奉貢朝賀，使人自稱大夫，倭國之極南界也. 光武賜以印綬. 安帝永初元年，倭國王帥升等獻生口百六十人，願請見.

桓、靈間，倭國大亂，更相攻伐，歷年無主. 有一女子各曰卑彌呼，年長不嫁，事鬼神道，能以妖惑眾，於是共立為王. 侍婢千人，少有見者，唯有男子一人給飲食，傳辭語. 居處宮室、樓觀城柵，皆持兵守衛. 法俗嚴峻.

自女王國東度海千餘裏，至拘奴國，雖皆倭種，而不屬女王. 自女王國南四千餘裏，至朱儒國，人長三四尺. 自朱儒東南行船一年，至裸國、黑齒國，使驛所傳，極於此矣.

會稽海外有東鯷人，分為二十余國. 又有夷洲及澶洲. 傳言秦始皇遣方士徐福將童男女數千人入海，求蓬萊神仙不得，徐福畏誅不敢還，遂止此洲，世世相承，有數萬家. 人民時至會稽市. 會稽東治縣人有入海行遭風，流移至澶洲者. 所在絕遠，不可往來.

論曰：「昔箕子違衰殷之運，避地朝鮮. 始其國俗未有聞也，及施八條之約，使人知禁，遂乃邑無淫盜，門不夜扃，回頑薄之俗，就寬略之法，行數百千年，故東夷通以柔謹為風，異乎三方者也. 苟政之所暢，則道義存焉. 仲尼懷憤，以為九夷可居. 或疑其陋. 子曰：「君子居之，何陋之有！」亦徒有以焉爾. 其後遂通接商賈，漸交上國. 而燕人衛滿擾雜其風，於是從而澆異焉. 《老子》曰：「法令滋章，盜賊多有. 」若箕子之省簡文條而用信義，其得聖賢作法之原矣！

贊曰：宅是C868夷，曰乃暘穀. 巢山潛海，厥區九族. 嬴末紛亂，燕人違難. 雜華澆本，遂通有漢. 眇眇偏譯，或從或畔.